A szociális ellátásokról szóló 7/2015. (II.26.) önkormányzati rendelet önkormányzati rendelet módosításának általános indokolása:

A szociális igazgatásról és szociális ellátásokról szóló 1993. évi III. törvény ( a továbbiakban: Szt.) a pénzbeli és természetbeni ellátások szabályozására több ponton ad felhatalmazást a települési önkormányzat számára.
Az Szt. 32. § (3) bekezdése alapján a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait. Az Szt. 92. § (1)–(2) bekezdései alapján a fenntartó önkormányzat rendeletet alkot  a személyes gondoskodást nyújtó ellátásokról, azok igénybevételéről, valamint a fizetendő térítési díjakról.
[bookmark: _Hlk162518788]A fentiek szerint a rendelet-tervezet tartalmazza, hogy a szociálisan rászorultak részére Kiskőrös Város Önkormányzata az étkeztetést, házi segítségnyújtást, idősek nappali ellátását, támogató szolgáltatást a Magyarországi Baptista Egyházzal kötött ellátási szerződés szerint, a fogyatékos személyek nappali ellátását, pszichiátriai betegek nappali ellátását, szenvedélybetegek nappali ellátását, a támogató szolgáltatást a Sorsfordító Szolgáltató Központtal kötött ellátási szerződés szerint, a családsegítést és az ápolást, gondozást nyújtó intézményi (idősek otthoni) ellátást pedig a fenntartásában működtetett Egészségügyi, Gyermekjóléti és Szociális Intézmény szervezeti keretein belül biztosítja.
A rendelet-tervezet tartalmazza továbbá, hogy a szociális juttatások alapja az öregségi nyugdíjminimum helyett a szociális vetítési alap.

A rendelet-tervezet részletes indokolása:

Az 1. §-hoz

A rendelet-tervezet 1.§-a rögzíti a személyes gondoskodást nyújtó ellátások biztosításának formáját.

A 2. §-hoz

A rendelet-tervezet 2.§-a módosító rendelkezést tartalmaz. A személyi térítési díj csökkentésénél a havi jövedelem megállapítási alapja az öregségi nyugdíjminimum helyett a szociális vetítési alap.

[bookmark: _Hlk161654346]A 3. §-hoz

A szociális ellátásokról szóló 7/2015. (II.26.) önkormányzati rendelet 1. melléklete módosul a rendelet-tervezet 1. mellékletével a jövedelemtípusok változása miatt.

A 4. §-hoz


A rendelet-tervezet 4.§-a módosító rendelkezéseket tartalmaz. A szociális juttatások alapja az öregségi nyugdíjminimum helyett a szociális vetítési alap.

Az 5. §-hoz


A hatályba léptető rendelkezést tartalmaz ez a szakasz.
